Προφορική συμφωνία του Πέδρο Μαρτίνς με τη διοίκηση του Ολυμπιακού αποκαλύπτει η O Jogo.



Συγκεκριμένα, η εφημερίδα αναφέρει πως οι δύο πλευρές συμφώνησαν για την επέκταση της συμφωνίας τους κατά ένα χρόνο και σύντομα θα υπάρξουν οι επίσημες ανακοινώσεις από την πειραϊκή ΠΑΕ.



Μάλιστα, θα υπάρξει και οικονομική αναπροσαρμογή στο συμβόλαιο του Πορτογάλου τεχνικού, με τις μεικτές του απολαβές αυτή τη στιγμή να φτάνουν το 1 εκατ. ευρώ.



«Ο Ολυμπιακός προχώρησε τις διαπραγματεύσεις με τον Μαρτίνς, λόγω της καλής δουλειάς του αυτά τα σχεδόν δύο χρόνια που είναι στην Ελλάδα», αναφέρει το σχετικό δημοσίευμα.